Diari Oficial de la Generalitat Valenciana


Sumari del DOGV 8245, del 01-03-2018 (2018/1768)

Aprovació de l'informe ambiental i territorial estratègic pel procediment simplificat de la proposta de Pla de reforma interior del Programa d'actuació integrada Agustín Lara de València (W-7720-4627-603368-36).
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8245

Data del DOGV
:   01-03-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/1768


Data del document
:   21-02-2018

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Aprovació de l'informe ambiental i territorial estratègic pel procediment simplificat de la proposta de Pla de reforma interior del Programa d'actuació integrada Agustín Lara de València (K-3497-1967-929011-02). [2018/1768]  
La Junta de Govern Local de l'Ajuntament de València, en sessió celebrada el 16 de febrer de 2018, va adoptar l'acord que en la seua part dispositiva diu el següent:  
  
«Primer. Concloure que la proposta de Pla de reforma interior del PAI àmbit Agustín Lara de València no té efectes significatius sobre el medi ambient d'acord amb els criteris establits en l'annex VIII de la LOTUP.  
Segon. Resoldre favorablement l'avaluació ambiental i territorial estratègica pel procediment simplificat de la proposta de Pla de reforma interior del PAI àmbit Agustín Lara de València, i designar com a alternativa més idònia mediambientalment en aquesta actuació l'alternativa 2, tenint en compte les consideracions establides en el fonament de dret cinqué d'aquest informe relatives a l'execució del parc i a les mesures d'aïllament acústic que cal tindre en compte en la construcció dels edificis.  
Tercer. Donar compte del contingut de la resolució d'informe ambiental i territorial estratègic pel procediment simplificat a tots els interessats que apareguen en la tramitació ambiental d'aquesta actuació, incloent-hi aquest informe en la documentació de l'instrument de planejament urbanístic, identificant com a públic interessat l'Associació de Veïns d'Orriols-Rascanya, l'Associació Orriols Conviu i l'Associació de Comerciants d'Orriols.  
Quart. Comunicar aquest acord al Servei d'Assessorament i Programació, al Servei de Llicències Urbanístiques i a la resta de serveis municipals consultats en allò que es referix a les seues competències.  
Cinqué. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 51.7 de la LOTUP.  
Sisé. Aquesta resolució d'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjuí dels recursos que, si és el cas, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
Seté. La present resolució d'informe ambiental i territorial estratègic pel procediment simplificat perdrà la seua vigència i cessarà la producció dels efectes que li són propis si, una vegada publicada en el Diari Oficial de la Generalitat Valenciana, no s'haguera procedit a l'aprovació del pla en el termini màxim de quatre anys des de la seua publicació. En tals casos, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.»  
  
València, 21 de febrer de 2018.- El secretari: Manuel Latorre Hernández.